Guardian: Vil endre Champions League totalt
Ideen er å ha bare 16 lag i gruppespillet i Champions League , skriver Guardian. Dette skal gjøre Europas storturnering enda mer attraktiv for sponsorer og TV-selskaper - og gi enda mer penger i kassen. Premier League-klubbene får en inntektsøkning på 70 prosent fra TV-rettighetene fra neste sesong. Det gjør at storklubbene på kontinentet er bekymret. PÅSKEPODCAST: Dette er verdens vanskeligste idrett Til nå har de ikke hatt så mye å frykte fra balløya, men de tror nå at Premier League-klubbene kan komme til å ha langt høyere budsjetter i tiden fremover. Les også: Slik gikk det i Champions League-finalen 2015. Den engelske avisen Guardian skriver nå om hvordan det tenkes om Champions League ute i Europa: bare 16 lag i gruppefasen, der det skal være åtte lag i to «ligaer». Det betyr at det blir enda flere møter mellom de aller beste - og færre kamper «type Real Madrid-BATE Borisov». Til gjengjeld er det snakk om flere utslagsrunder før vi kommer så langt som til gruppefasen. Det er uansett ikke aktuelt å gjøre noe før etter 2017-18-sesongen, fordi TV-rettigheter og kommersielle avtaler er gjort ut den sesongen. Men nå UEFA skal legge ut en ny periode, kan det altså bli aktuelt å endre Champions League-konseptet. Les også: Graham Hansen-scoring i Champions League-kvartfinale. Det er altså europeiske storklubber utenfor Premier League som ønsker det slik, etter at Premier Leagues TV-rettigheter er solgt for nærmere 90 milliarder kroner for de neste tre sesongene. Det gir et voldsomt hopp i inntekter for engelske klubber. Det blir pekt på at mesterne i Premier League mottar omtrent tre ganger så mye i prispenger som vinneren av Champions League. En endring av Champions League kan være det som må til for å hindre at storklubbene slår seg sammen og danner en «Europa Super League». – UEFA har en pågående dialog med alle interessenter og klubber. Skal det bli forandringer, så skal alle parter være enige. Akkurat nå er det ikke aktuelt å gjøre endringer i avtaleperiode 2015-18, sier en talsperson for UEFA til Guardian. Se VGs bilder fra Champions League-finalen Hvis det blir gjennomført to ligaer med åtte lag i hver, og de møtes hjemme og borte, betyr det 14 kamper på hvert lag. Samtidig er det mange som snakker om at mindre klubber må få en mer rettferdig sjanse til å spille seg inn i turneringen.
Redselen for at Premier League-lagene skal dominere gjør at det er en plan om å toppe Champions League enda mer.